OpenLLM-France/wikimedia huggingface dataset:
# Placer (mineria)

Placer en mineria és la mineria que es fa en dipòsits al·luvials. Es pot fer amb la tècnica del pou obert o per excavacions en superfície.
El nom de vegades es diu que prové del castellà placer, que significa "plaer" perquè seria una mineria fàcil comparada amb d'altres. Sembla podria provenir del català placer, paraula que en català apareix des de l'any 1507, (amb el significat de banc de sorra), de plaça, del llatí medieval placea (lloc). La paraula placea es refereix a dipòsits al·luvials o glacials de sorra i grava.
Per extensió, la mineria del placer es refereix a l'extracció de metalls preciosos (particularment l'or i les pedres precioses) que es trobin en dipòsits al·luvials de sorra i grava en corrents d'aigua i ocasionalment en dipòsits glacials. Els metalls o les pedres precioses extretes dels corrents d'aigua són només una petita part de la font original com pot ser una vena. Com que l'or i les pedres precioses són molt més densos que la sorra, tendeixen a acumular-se a la base dels dipòsits del placer.

## Història

Els placers subministraven la majoria de l'or en el món antic. Els romans feien servir mètodes hidràulics per la mineria d'or a tot el seu imperi però especialment al nord d'Hispania Un dels llocs més gran va ser Las Médulas, on hi havia un aqüeducte de 45 km de llargada. A Amèrica del Nord la mineria de placer va caracteritzar les diverses febres d'or especialment la de Califòrnia, Fraser Canyon i Klondike. A altres llocs del món és el sistema per aconseguir diamants, minerals i metalls industrials pedres precioses, platí i or (a Yukon, Alaska i Colúmbia Britànica).

## Mètòdes
### Amb batea

La tècnica més simples per extreure or d'un placer és la de fer servir un recipient pla anomenat batea. En aquesta tècnica la mena d'or es diposita en una batea metàl·lica o de plàstic, combinada amb molta aigua i que es sacseja perquè les partícules d'or, que tenen més densitat, es posin al fons de la batea. La resta de material es treu de la batea.

### Trommel

Un garbell rotatiu o trommel es compon d'un tub metàl·lic lleugerament inclinat que rota smb una pantalla al lloc de descàrrega. S'hi aplica aigua, sovint a pressió.

### Dipòsits al·luvials

Els dipòsits al·luvials amb or són el tipus més comú de placers i es dona principalment en les valls.

## Galeria d'imatges

* Miners treballant en una resclosa a Lucky Gulch, Alaska El mateix principi anterior s'aplica a més gran escala construint una resclosa curta.
* Trommel a Potato Patch, Blue Ribbon Mine, Alaska

## Referències

* ↑ «placer». Diccionari.cat. Enciclopèdia Catalana, SA. [Consulta: 5 abril 2021].
* ↑ «placer» (en anglès). TheFreeDictionary. Farlex, Inc. [Consulta: 5 abril 2021].

## Bibliografia

* Assembling California, by John McPhee, published 1993 by Farrar, Straus and Giroux, New Jersey

## Enllaços externs

* http://sfbay.wr.usgs.gov/sediment/suisunbay/1867to1887bathy.html Arxivat 2012-02-09 a Wayback Machine.
Viccionari
# Linhenykus

Linhenykus és un gènere extint de dinosaure teròpode dins la família Alvarezsauridae del període Cretaci tardà trobat a la Mongòlia interior, Xina. El gènere rep el nom del districte xinès de Linhe, on es van trobar els fòssils i del grec,onyx, "urpa". El nom específic deriva del grec monos, "un sol daktylos, "dit", fent referència al fet que és l'únic dinosaure no aviari que té un sol dit.

## Descripció

Linhenykus era de mida petita, ja que només feia 30 m de llarg, el fèmur feia 7 cm de llarg.

## Referències

* ↑ "The first single-fingered dinosaur" UCL News. 24 January 2011.
# Mont Kennedy

El Mont Kennedy (en anglès Mount Kennedy) és una muntanya que s'alça per sobre dels 4.250 msnm i que es troba a les muntanyes Saint Elias, dins la Reserva i Parc Nacional de Kluane, al territori del Yukon, Canadà. El seu cim es troba a 10 quilòmetres de la regió de l'Alaska Panhandle.
Després de l'assassinat del Presidents dels Estats Units John F. Kennedy era el cim més alt d'Amèrica del Nord que no havia estat escalat mai i per això va rebre el seu nom.
La primera ascensió al cim va tenir lloc el 1965, i en ella hi va participar el germà de John F. Kennedy, Robert F. Kennedy, formant part d'un grup d' experimentats muntanyencs patrocinats per la National Geographic Society i dirigits per Jim Whittaker.

## Referències

* 1 2 3 «Mount Kennedy». bivouac.com. [Consulta: 23 novembre 2014].
# Margalida Serra Cabanellas

Margalida Serra Cabanellas (Sa Pobla, 31 de juliol de 1973) és una política mallorquina, diputada al parlament de les Illes Balears en la VIII legislatura.
Estudià ciències empresarials a la Universitat de les Illes Balears. Treballa a una empresa familiar i és militant del Partido Popular amb el que és regidora de l'ajuntament de Sa Pobla des de les eleccions municipals espanyoles de 1999. Fou escollida diputada a les eleccions al Parlament de les Illes Balears de 2011. De 2011 a 2015 ha estat secretària de la Comissió de Salut del Parlament Balear.

## Referències

* ↑ Currículum al web del Parlament Balear
* ↑ Nuevas caras en los sillones del Parlament, Diario de Mallorca, 23 de maig de 2011
# Placenta retinguda

La placenta retinguda (o retenció de placenta o retenció placentària) és un trastorn en què tota o una part de la placenta o membranes romanen a l'úter durant la tercera etapa del part (la fase de deslliurament).
Es consideren, generalment, dos tipus de placenta retinguda:
* Per fallida en la separació de la placenta del revestiment uterí
* Per retenció dins de l'úter d'una placenta separada del revestiment uterí
Una placenta retinguda sol ser una causa d'hemorràgia postpart, tant primària com secundària.
La placenta retinguda es defineix generalment com una placenta que no s'ha expulsat en els 30 minuts posteriors al naixement del nadó, tot i actuar en la tercera etapa del part.

## Referències

* 1 2 Placenta (retention)
* ↑ Maternity - Prevention, Early Recognition & Management of Postpartum Haemorrhage (PPH) Arxivat 2017-01-20 a Wayback Machine. From Department of Health, NSW. 21-Oct-2010
# Mont-ros (Sant Ramon)

Mont-ros és un antic nucli de població del municipi de Sant Ramon (Segarra) inclòs en l'Inventari del Patrimoni Arquitectònic de Catalunya.

## Descripció

Restes del nucli de Mont-Rós, situat al nord de Sant Ramon. A principis del segle XX hi vivien uns pocs habitants en les seves cases, i actualement és l'únic poble deshabitat del municipi.
Sabem que tenia una església romànica de la qual només en queda notícia en alguns arxius, dedicada a Sant Antoni mentre fou parròquia, tot i que posteriorment, al dependre de la de Gospí, passà a estar dedicada a Sant Martí.
Actualment es conserven restes dels seus habitatges, així com les restes de la torre de guaita del castell, de planta circular. Només es conserva la meitat septentrional de la torre, ja que la part sud va desaparèixer quan s'integrà als habitatges. La part nord de la torre té dues fases constructives, una amb carreus més grans i regulars, units amb morter, i una altra amb uns carreus més petits i irregulars, units amb argila. La primera fase constructiva està assentada directament a la roca natural, retallada per excavar un fossat que separa la població de l'altiplà.
Aquesta torre, construïda al segle xi, servia com enllaç entre les que estaven situades a Gospí i Mejanell, de construcció similar.

## Història

S'anomena Mont-Rós pel color de les seves terres argiloses.
No hi ha referències històriques sobre el castell, el primer esment del nucli és de l'any 1079, en el testament de Ramon Miró d'Aguda.

## Referències

* 1 2 3 4 5 6 «Mont-ros». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Microphysogobio rapidus

Microphysogobio rapidus és una espècie de peix cipriniforme de la família dels ciprínids que es troba a Corea del Sud.

## Referències

* ↑ Mori T. 1934. The fresh water fishes of Jehol. Rep. First Sci. Exped. Manchoukuo, Tokyo Sec. 5 (Zool.) Pt 1. 1-61.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Monument a Antoni Franch i Estalella

El Monument a Antoni Franch i Estalella és una obra del municipi d'Igualada (Anoia). Forma part de l'Inventari del Patrimoni Arquitectònic de Catalunya.

## Descripció

Escultura de bronze que ens mostra l'heroi de la guerra del Francès amb una espasa a la mà alçant-la en actitud clara de llançar-se a la lluita i avançant la cama disposant-se a començar a marxar sobre l'enemic. L'estàtua es troba a sobre d'una pilastra feta de pedra llisa amb una placa on hi figura el nom a qui està dedicada l'escultura. Antoni Franch i Estalella (1778-1885) va ésser un dels combatents més significatius de la guerra del Francès, en l'acció del Bruc, del 6 de juny de 1808. Batlle de la ciutat entre el 1808-1809. Pels seus mèrits va merèixer el grau de Tinent Coronel.

## Referències

* 1 2 «Monument a Antoni Franch i Estalella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Meythet

Meythet és un municipi delegat francès, situat al departament de l'Alta Savoia i a la regió d'Alvèrnia-Roine-Alps. L'any 2007 tenia 8.325 habitants.
L'1 de gener de 2017, Seynod va fusionar amb Annecy, Annecy-le-Vieux, Cran-Gevrier, Pringy i Seynod.

## Demografia

El 2007 tenia 8.325 habitants. Hi havia 3.644 famílies de les quals 1.304 eren unipersonals. Hi havia 3.946 habitatges, 3.765 habitatges principals, 25 segones residències i 156 desocupats. 535 eren cases i 3.403 eren apartaments.
La població ha evolucionat segons el següent gràfic:

### Economia

El 2007 la població en edat de treballar era de 5.715 persones, 4.448 eren actives i 1.267 eren inactives.
Meythet compta amb quatre zones d'activitat industrial, on hi ha moltes empreses des de petites o mitjanes de serveis locals fins a grans empreses, com SNR Roulements, Clide Union SPX. A més d'aquests parcs industrials, hi ha una desena de restaurants i diversos concessionaris o empreses relacionades amb el sector de l'automoció, concentrada principalment prop de Gillon.
L'any 2000 hi havia sis explotacions agrícoles que conreaven un total de 30 hectàrees.

## Equipaments sanitaris i escolars

El 2009 hi havia un centre de salut i tres farmàcies, dues escoles maternals i dues escoles elementals així com un col·legi d'educació secundària.

## Referències

* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ «Découvrir la commune déléguée de Meythet» (en francès). Ajuntament d'Annecy. [Consulta: 26 febrer 2023].
* ↑ Exploitations agricoles
# Morell petit

El morell petit (Aythya affinis) és una espècie d'ocell de la família dels anàtids (Anatidae) que habita en època de cria aiguamolls i rius des del centre d'Alaska, cap al sud, a través de la meitat occidental del Canadà fins al nord-oest dels Estats Units. En hivern es mouen cap al sud, habitant llacs, aiguamolls i zones costaneres de l'oest i sud dels Estats Units, Mèxic, Antilles i Amèrica Central fins a Panamà.
# Montereggio

Montereggio és un petit poble d'origen medieval, situat a Lunigiana, territori històric d'Itàlia i més precisament al municipi de Mulazzo, província de Massa i Carrara, posat en un turó, en una posició estratègica ja que es troba a prop del Passo dei Casoni que connecta la Val di Magra. a la Val di Vara, a la Via Francígena i a la mar Lígur. La importància estratègica d'aquest lloc queda palesa per la seva representació a la galeria de mapes dels museus del Vaticà.
A la plaça principal del poble s'alça el Palazzo dei Marchesi Malaspina, testimoni de la família noble de Massa que va dominar durant segles el feu de Mulazzo i tota la Lunigiana.

## Referències

* 1 2 «Montereggio: a village of booksellers and publishers» (en anglès). [Consulta: 13 maig 2020].

## Vegeu també

* Vila del llibre
# Monteregianita-(Y)

La monteregianita-(Y) és un mineral de la classe dels silicats. Rep el nom pels turons de Montérégie, al Quebec (Canadà), on es troba la localitat tipus d'aquest mineral: la pedrera de Poudrette.

## Característiques

La monteregianita-(Y) és un silicat de fórmula química (Na,K)₆(Y,Ca)₂Si$_{16}$O$_{38}$·10H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1978. Cristal·litza en el sistema monoclínic. La seva duresa a l'escala de Mohs és 3,5.
Segons la classificació de Nickel-Strunz, la monteregianita-(Y) pertany a «09.EB - Fil·losilicats amb xarxes dobles amb 4- i 6-enllaços» juntament amb els següents minerals: macdonaldita, rhodesita, delhayelita, hidrodelhayelita i carletonita.

## Formació i jaciments

Va ser descoberta a la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Monteregianite-(Y)» (en anglès). Mindat. [Consulta: 25 gener 2020].
# Montoro Inferiore

Montoro Inferiore és un antic municipi situat al territori de la província d'Avellino, a la regió de la Campània, (Itàlia).
Montoro Inferiore limitava amb els municipis de Bracigliano, Contrada, Fisciano, Forino, Mercato San Severino i Montoro Superiore. El desembre de 2013 es va fusionar amb Montoro Superiore, per crear el nou municipi de Montoro.
# Montorsí

Montorsí és una masia del municipi d'Avià inclosa en l'Inventari del Patrimoni Arquitectònic de Catalunya.

## Descripció

Masia orientada cap al migdia en un estat de conservació força dolent. Està estructurada en diversos cossos, fruit de diverses campanyes constructives. El principal està estructurat en planta baixa i dos pisos superiors. El parament és a base de carreus de pedra ben escairats i maó, posteriorment arrebossat. L'entrada principal té per llinda una biga de fusta on hi ha gravada la data de 1816. Les obertures són allindanades, d'estructura rectangular. L'última planta té un assecador al costat esquerre i un balcó de fusta a l'altre. La coberta és a a dues aigües amb embigat de fusta i teula àrab.
Pel que fa a les construccions annexes, a la zona davantera en trobem algunes d'adossades de petites dimensions i una sola planta. Estan fetes d'obra vista o fusta, cobertes a una aigua amb teula àrab.

## Història

A la llinda de fusta de la porta d'entrada hi ha la data de 1816. Sembla ser, però, que la casa fou feta en diverses campanyes constructives i la primera seria anterior, possiblement en algun moment del s. XVIII.

## Referències

* 1 2 3 «Montorsí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
# Morrisonita

La morrisonita és un mineral de la classe dels fosfats. Rep el nom per la Formació Morrison, que inclou la localitat tipus. Aquesta Formació, de l'edat Juràssica, és també la font més prolífica de fòssils de dinosaures d'Amèrica del Nord.

## Característiques

La morrisonita és un arsenat de fórmula química Ca$_{11}$(As$^{3+}$V$^{4+}$₂V$^{5+}$$_{10}$As$^{5+}$₆O$_{51}$)₂·78H₂O. Va ser aprovada com a espècie vàlida per l'Associació Mineralògica Internacional l'any 2014, sent publicada per primera vegada el 2016. Cristal·litza en el sistema monoclínic. La seva duresa a l'escala de Mohs és 2,5. És una espècie relacionada amb la vanarsita i la packratita.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 64149, 65554, 65555 i 65556.

## Formació i jaciments

Va ser descoberta a la mina Packrat, situada a la localitat de Gateway, al comtat de Mesa (Colorado, Estats Units), on es troba en forma de cristalls de fins a 1 mm de llarg, estriats longitudinalment, creixent en intercreixements subparal·lels i divergents. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Morrisonite» (en anglès). Mindat. [Consulta: 7 gener 2022].
# Moviment de la Llibertat de Caixmir

Moviment de la Llibertat de Caixmir (Kashmir Freedom Movement) és el nom del moviment politic al Caixmir que el 1931 va dirigir Sheikh Abdullaha contra el maharajà exigint reformes polítiques. El moviment va acabar amb l'establiment d'una assemblea representativa i va donar origen al moviment "Surt de Caixmir" dirigit contra el maharajà, i provocà l'establiment de l'organització política All Jammu and Kashmir Muslim Conference (Conferència Musulmana de Jammu i Caixmir) que el 1939 esdevingué Conferència Nacional de Jammu i Caixmir.
El 1994 es va fundar a l'exili un moviment amb aquest nom (World Kashmir Freedom Movement) amb Ayyub Thukar com a President.
# Mehmet Aurélio

Marco Aurélio Brito dos Prazeres, també conegut com a Mehmet Aurélio (Rio de Janeiro, 15 de desembre de 1977) és un futbolista brasiler, nacionalitzat turc. Ocupa la posició de migcampista.

## Trajectòria

Després de militar al Flamengo (on disputa més de cent partits) i a l'Olaria brasilers, el 2001 marxa a Turquia, per incorporar-s'hi a les files del Trabzonspor. Dos anys més tard, recala en un altre club turc, el Fenerbahçe SK. En ambdós formacions seria titular i guanyaria diversos trofeus domèstics.
L'estiu del 2008 recala al Reial Betis, que perd la categoria al final de la temporada 08/09. A continuació juga al Beşiktaş JK.
Mehmet Aurélio ha disputat amb la Selecció Nacional de Futbol de Turquia a 26 partits i ha marcat dos gols. Hi ha participat en l'Eurocopa del 2008.

## Títols

* Copa de Turquia: 2003
* Lliga turca: 2003-04, 2004-2005, 2006-07
* Supercopa turca: 2007

## Referències

* ↑ Tuncay Şanlı ile Mehmet Aurelio Sakaryaspor'da Arxivat 2017-05-10 a Wayback Machine.‚ yeniturkhaber.com, 26 octubre 2016
* ↑ Soccerway profile
* ↑ Mehmet Aurelio TFF 3. Lig’de, trtspor.com, 25 setembre 2018
* ↑ «Mehmet Aurelio Joins Beşiktaş». Beşiktaş J.K., 26-08-2010 [Consulta: 6 gener 2011]. Arxivat 12 de setembre 2010 a Wayback Machine. «Còpia arxivada». Arxivat de l'original el 2010-09-12. [Consulta: 17 octubre 2018].
# Maria Kanellis

Mary Louis Kanellis-Bennett (Ottawa, Illinois, 25 de febrer del 1982), més coneguda al ring simplement com a Maria, és una lluitadora professional estatunidenca d'ascendència grega que treballa a All Elite Wrestling com a mànager. Kanellis también és coneguda per la seva carrera en promocions de lluita lliure com a World Wrestling Entertainment, Ring of Honor i Impact Wrestling.

## Referències

* ↑ «Maria Kanellis: "This is Me" – Diva Dirt» (en anglès), 6 agost 2013. [Consulta: 18 juny 2017].
* ↑ «Maria Kanellis» (en anglès). Online World of Wrestling. [Consulta: 9 maig 2012].

## Enllaços externs

* Perfil a WWE.com (anglès)
* Pàgina de fans Arxivat 2008-05-11 a Wayback Machine. (anglès)
# José María Ricarte Bescós

José María Ricarte Bescos (Lillo (Toledo), 1932 - Barcelona, 22 de juny 2010) va ser el primer catedràtic en creativitat publicitària de l'estat espanyol. Va ser catedràtic de Comunicació Audiovisual Publicitat, i professor emèrit de la Universitat Autònoma de Barcelona, publicitari, guionista de cinema professional, i també vocal en la secció segona del Jurat d'Autocontrol de la Publicitat. Va estudiar dret a la Universitat de Saragossa, on es llicencià el 1958, i el 1991 es doctorà a la Universitat Autònoma de Barcelona.
En homenatge al magisteri del professor Ricarte des de la seva càtedra de Creativitat Publicitària a la UAB, el Departament de Comunicació Audiovisual i Publicitat II (UAB) i l'Associació Empresarial de Publicitat convoquen el Premi Nacional de Creativitat José María Ricarte la primera edició del qual fou l'any 2011.

## Referències

* ↑ In Memoriam Arxivat 2012-06-15 a Wayback Machine. a Portal de la Comunicació, InCom-UAB
* ↑ «José Mª Ricarte Bescós (Biografia)». Premio Nacional de Creatividad José M. Ricarte. Arxivat de l'original el 16 de gener 2014. [Consulta: 14 gener 2014].
* ↑ «Premio Nacional de Creatividad José M. Ricarte». Arxivat de l'original el 28 d’abril 2013. [Consulta: 14 gener 2014].

## Enllaços externs

* Llista d'obres a Dialnet
# Piuí crestat olivaci

El piuí crestat olivaci (Mitrephanes olivaceus) és un ocell de la família dels tirànids (Tyrannidae).

## Hàbitat i distribució

Viu als clars del bosc, bosc dels Andes del Perú i oest de Bolívia.

## Referències

* ↑ «Piuí crestat olivaci». Cercaterm. TERMCAT, Centre de Terminologia. Rev. 20/10/2022(català)
# Mulloidichthys vanicolensis

Mulloidichthys vanicolensis és una espècie de peix de la família dels múl·lids i de l'ordre dels perciformes que es troba des del Mar Roig fins a les Hawaii, les Illes Marqueses, les Illes de la Societat i el sud del Japó.
Els mascles poden assolir els 38 cm de longitud total.

## Referències

* 1 2 FishBase (anglès)
# Moviment de la Nació Guaraní Kereimba Iyambae

El Moviment de la Nació Guaraní Kereimba Iyambae (Guerrers sense amo), és una organització social i cultural del poble avá guaraní de Jujuy, a l'Argentina. El 17 de juny de 2011 va organitzar un congrés a Jujuy amb presència de nombroses comunitats. És integrant de l'Encontre Nacional d'Organitzacions Territorials de Pobles Originaris (ENOPTO). L'entitat actua també al Paraguai i Bolívia, on els avá també tenen assentaments. En aquest darrer, forma part de la Coordinadora Nacional d'Autonomies Indígenes Originàries Camperoles (CONAIOC).
La seva bandera és vermella sobre verd horitzontal, que consideren la bandera la nació; amb el segell en blanc al centre es converteix en la bandera del moviment.

## Referències

* ↑ Osvaldo Cipolloni (coord.). Guaraníes, chanés y tapietes del norte argentino. Construyendo el “ñande reko” para el futuro (en castellà). Buenos Aires: Ministerio de Educación y Deportes de la Nación, 2016, p. 24. ISBN 978-950-00-1181-5.
* ↑ «Primer encuentro de jóvenes ava guaraní» (en castellà). El Tribuno, 17-06-2011. [Consulta: 7 juliol 2023].
* ↑ Manzanelli, Macarena Del Pilar «La propiedad comunitaria indígena como issue social. Análisis de anteproyectos de ley en Argentina (2015 a la actualidad)» (en castellà). Postdata: Revista de Reflexión y Análisis Político, 26, 1, 01-04-2021, pàg. 70–106. ISSN: 1851-9601.
* ↑ Costas Monje, Patricia. «La CONAIOC. El papel de los pueblos indígenas en la construcción de la Bolivia plurinacional». A: Luciana García; Guerreiro y Fátima Monasterio Mercado (coords.). Luchas territoriales por las autonomías indígenas en Abya Yala: Diálogos de saberes desde la Amazonía sur, Bolivia (en castellà). Buenos Aires: El Colectivo, 2022. ISBN 978-987-8484-11-2.
* ↑ Flag Report, 71, juliol 2014

## Bibliografia complementària

* Wilhelmi, Marco Aparicio; Morell i Torra, Pere «Autodeterminación indígena: Una mirada comparada desde las concepciones y prácticas de los pueblos indígenas» (en castellà). Revista d'Estudis Autonòmics i Federals. Journal of Self-Government (REAF-JSG), 34, 2022, pàg. 15–57. DOI: 10.2436/20.8080.01.67.

## Enllaços externs

* http://ccycn.congreso.gob.ar/export/hcdn/comisiones/especiales/cbunificacioncodigos/ponencias/larioja/pdf/LR_021_GERMAN_DAVID.pdf
* http://argentina.indymedia.org/news/2012/04/812459.php